Document ID: 32000D0604

Reference:
EUR-Lex - 32000D0604 - EL
Avis juridique important
|
32000D0604
2000/604/ΕΚ: Απόφαση του Συμβουλίου, της 29ης Σεπτεμβρίου 2000, σχετικά με τη σύνθεση και το καταστατικό της Επιτροπής Οικονομικής Πολιτικής
Επίσημη Εφημερίδα αριθ. L 257 της 11/10/2000 σ. 0028 - 0031
Απόφαση του Συμβουλίουτης 29ης Σεπτεμβρίου 2000σχετικά με τη σύνθεση και το καταστατικό της Επιτροπής Οικονομικής Πολιτικής(2000/604/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,τη γνώμη της Επιτροπής,Εκτιμώντας τα ακόλουθα:(1) Η επιτροπή οικονομικής πολιτικής (εφεξής "επιτροπή") συνεστήθη με την απόφαση 74/122/ΕΟΚ του Συμβουλίου(1).(2) Η επιτροπή άσκησε, μέχρι σήμερα, όλα τα καθήκοντα που είχαν ανατεθεί στην επιτροπή βραχυπρόθεσμης οικονομικής πολιτικής, η οποία συνεστήθη με την απόφαση του Συμβουλίου, της 9ης Μαρτίου 1960, σχετικά με το συντονισμό των συγκυριακών πολιτικών των κρατών μελών(2), στην επιτροπή δημοσιονομικής πολιτικής, η οποία συνεστήθη με την απόφαση του Συμβουλίου, της 8ης Μαΐου 1964, σχετικά με τη συνεργασία μεταξύ των αρμόδιων υπουργείων των κρατών μελών στον τομέα της δημοσιονομικής πολιτικής(3) και στην επιτροπή μεσοπρόθεσμης οικονομικής πολιτικής, η οποία συνεστήθη με την απόφαση του Συμβουλίου, της 15ης Απριλίου 1964, για τη σύσταση επιτροπής μεσοπρόθεσμης οικονομικής πολιτικής(4).(3) Η επιτροπή προβλέπεται από το άρθρο 272 της συνθήκης.(4) Το καταστατικό της επιτροπής θα πρέπει να αντικατοπτρίζει το νέο θεσμικό περιβάλλον, το οποίο δημιουργήθηκε από την είσοδο στο τρίτο στάδιο της οικονομικής και νομισματικής ένωσης· κρίνεται σκόπιμη η διατήρηση της βασικής δομής της επιτροπής επιφέροντας, ταυτόχρονα, τις αναγκαίες προσαρμογές για τη βελτίωση της λειτουργίας της και την επακριβέστερη περιγραφή των καθηκόντων της.(5) Τα καθήκοντα που ανατίθενται στην επιτροπή δεν θίγουν το δικαίωμα της Επιτροπής να διατυπώνει συστάσεις ή να εκδίδει γνώμες για θέματα τα οποία προβλέπονται στη συνθήκη.(6) Η εισαγωγή του ευρώ ενισχύει την ανάγκη στενού συντονισμού των οικονομικών πολιτικών και σταθερής σύγκλισης των οικονομικών επιδόσεων των κρατών μελών σύμφωνα με το ψήφισμα του Ευρωπαϊκού Συμβουλίου, της 13ης Δεκεμβρίου 1997, για το συντονισμό της οικονομικής πολιτικής κατά το τρίτο στάδιο της οικονομικής και νομισματικής ένωσης(5), ο ενισχυμένος συντονισμός της οικονομικής πολιτικής θα πρέπει να περιλαμβάνει στενότερη παρακολούθηση των μακροοικονομικών εξελίξεων στα κράτη μέλη και των διαρθρωτικών πολιτικών των κρατών μελών στις αγορές εργασίας, προϊόντων και υπηρεσιών καθώς επίσης και των τάσεων του κόστους και των τιμών, ιδίως στο μέτρο που επηρεάζουν τις δυνατότητες επίτευξης βιώσιμης και μη πληθωριστικής ανάπτυξης και δημιουργίας θέσεων εργασίας.(7) Οι γενικοί προσανατολισμοί οικονομικής πολιτικής και η διαδικασία πολυμερούς εποπτείας που προβλέπονται από το άρθρο 99 της συνθήκης αποτελούν το επίκεντρο του συντονισμού της οικονομικής πολιτικής με την επιφύλαξη των καθηκόντων της οικονομικής και δημοσιονομικής επιτροπής, η επιτροπή θα πρέπει να συμβάλλει στη διαμόρφωση των προσανατολισμών και της διαδικασίας πολυμερούς εποπτείας στους τομείς που αναφέρονται στην παρούσα απόφαση.(8) Το Ευρωπαϊκό Συμβούλιο, κατά τη σύνοδό του στο Κάρντιφ στις 16 Ιουνίου 1998, επικρότησε την απόφαση του Συμβουλίου Ecofin και των συνελθόντων, στο πλαίσιο του εν λόγω Συμβουλίου υπουργών, την 1η Μαΐου 1998(6) για τη θέσπιση απλουστευμένης διαδικασίας, τηρουμένης πλήρως της αρχής της επικουρικότητας, για την παρακολούθηση της προόδου σχετικά με την οικονομική μεταρρύθμιση.(9) Το ψήφισμα του Ευρωπαϊκού Συμβουλίου, στις 3 και 4 Ιουνίου 1999, καθιερώνει διαδικασία μακροοικονομικού διαλόγου σε κοινοτικό επίπεδο· ο μακροοικονομικός αυτός διάλογος αποσκοπεί στη βελτίωση της αλληλεπίδρασης μεταξύ των μισθολογικών εξελίξεων και των μακροοικονομικών πολιτικών· το Ευρωπαϊκό Συμβούλιο κατέληξε στο συμπέρασμα ότι ο μακροοικονομικός διάλογος σε τεχνικό επίπεδο θα πρέπει να διεξάγεται από ομάδα εργασίας η οποία θα συσταθεί στο πλαίσιο της επιτροπής σε συνεργασία με την επιτροπή απασχόλησης και αγοράς εργασίας και με τη συμμετοχή αντιπροσώπων και των δύο επιτροπών (συμπεριλαμβανομένης της Ευρωπαϊκής Κεντρικής Τράπεζας), της Επιτροπής και της μακροοικονομικής ομάδας του κοινωνικού διαλόγου· η επιτροπή θα πρέπει, ιδίως, να διοργανώσει τη συμβολή των αντιπροσώπων των κυβερνήσεων στο διάλογο στο επίπεδο αυτό.(10) Το ψήφισμα του Ευρωπαϊκού Συμβουλίου, της 16ης Ιουνίου 1997, σχετικά με την ανάπτυξη και την απασχόληση(7), ζητά τον ενισχυμένο συντονισμό των οικονομικών πολιτικών που θα συμπληρώσει τη διαδικασία που προβλέπεται στο νέο τίτλο περί απασχόλησης της συνθήκης και τη στενή συνεργασία της επιτροπής απασχόλησης με την επιτροπή.(11) Η συνθήκη προβλέπει τη σύσταση οικονομικής και δημοσιονομικής επιτροπής· τα καθήκοντα της οικονομικής και δημοσιονομικής επιτροπής εκτίθενται στο άρθρο 114 παράγραφος 2 της συνθήκης· το καταστατικό της οικονομικής και δημοσιονομικής επιτροπής υιοθετήθηκε με απόφαση του Συμβουλίου της 31ης Δεκεμβρίου 1998(8)· η επιτροπή θα πρέπει να εργάζεται σε στενή συνεργασία με την οικονομική και δημοσιονομική επιτροπή όταν επικουρεί το Συμβούλιο.(12) Η συνθήκη προβλέπει τη σύσταση επιτροπής απασχόλησης· απαιτείται επίσης στενή συνεργασία με την επιτροπή.(13) Η περιγραφή των καθηκόντων της επιτροπής δεν θίγει τυχόν μελλοντικό παράγωγο δίκαιο για τη διαδικασία πολυμερούς εποπτείας, η οποία προβλέπεται από το άρθρο 99 παράγραφος 5 της συνθήκης.(14) Τα κράτη μέλη, η Επιτροπή και η Ευρωπαϊκή Κεντρική Τράπεζα θα πρέπει να εκπροσωπούνται δεόντως στην επιτροπή, διορίζοντας, καθένα, τέσσερα μέλη.(15) Τα μέλη της επιτροπής θα πρέπει να διορίζονται υπό την προσωπική τους ιδιότητα και να καθοδηγούνται, κατά την εκτέλεση των καθηκόντων τους, από τα γενικά συμφέροντα της Κοινότητας.(16) Ο πρόεδρος της επιτροπής θα πρέπει να εκλέγεται για περίοδο δύο ετών· κατά κανόνα, η θητεία αυτή δεν θα πρέπει να ανανεώνεται· θα πρέπει να είναι δυνατή η παράτασή της σε περίπτωση που δεν υπάρχει άλλος υποψήφιος για την προεδρία.(17) Η ιδιότητα του μέλους της επιτροπής υπαλλήλων της Ευρωπαϊκής Κεντρικής Τράπεζας και των εθνικών κεντρικών τραπεζών ισχύει με την επιφύλαξη του άρθρου 108 της συνθήκης,ΑΠΟΦΑΣΙΖΕΙ:Άρθρο 1Το καταστατικό της επιτροπής οικονομικής πολιτικής ("επιτροπή"), η οποία προβλέπεται στο άρθρο 272 της συνθήκης, θεσπίζεται.Το κείμενο του καταστατικού περιλαμβάνεται στο παράρτημα.Άρθρο 2Η απόφαση 74/122/ΕΟΚ καταργείται.Άρθρο 3Η παρούσα απόφαση παράγει αποτελέσματα από την επομένη ημέρα της δημοσίευσής της.Βρυξέλλες, 29 Σεπτεμβρίου 2000.Για το ΣυμβούλιοΟ ΠρόεδροςL. Fabius(1) ΕΕ L 63 της 5.3.1974, σ. 21.(2) ΕΕ 31 της 9.5.1960, σ. 764/60.(3) ΕΕ 77 της 21.5.1964, σ. 1205/64.(4) ΕΕ 64 της 22.4.1964, σ. 1031/64.(5) ΕΕ C 35 της 2.2.1998, σ. 1.(6) ΕΕ L 139 της 11.5.1998, σ. 28.(7) ΕΕ C 236 της 2.8.1997, σ. 3.(8) ΕΕ L 5 της 9.1.1999, σ. 71.ΠΑΡΑΡΤΗΜΑΚαταστατικό της Επιτροπής Οικονομικής ΠολιτικήςΜΕΡΟΣ ΙΚΑΘΗΚΟΝΤΑ ΤΗΣ ΕΠΙΤΡΟΠΗΣΆρθρο 11. Με την επιφύλαξη των άρθρων 114 και 207 της συνθήκης, η επιτροπή οικονομικής πολιτικής (εφεξής "επιτροπή"), συμβάλλει στην προετοιμασία των εργασιών του Συμβουλίου για τον συντονισμό των οικονομικών πολιτικών των κρατών μελών και της Κοινότητας και παρέχει συμβουλές στην Επιτροπή και στο Συμβούλιο.2. Η επιτροπή συμβάλλει στην προετοιμασία των εργασιών του Συμβουλίου παρέχοντας οικονομικές αναλύσεις και γνώμες για τη μεθοδολογία και διαμορφώνοντας σχέδια συστάσεων πολιτικής, ιδίως όσον αφορά τις διαρθρωτικές πολιτικές για τη βελτίωση των δυνατοτήτων ανάπτυξης και απασχόλησης στην Κοινότητα. Στο πλαίσιο αυτό, επικεντρώνει τις εργασίες της στα ακόλουθα θέματα:- τη λειτουργία της αγοράς αγαθών, της κεφαλαιαγοράς και των αγορών υπηρεσιών και εργασίας, συμπεριλαμβανομένων των μισθολογικών εξελίξεων και των εξελίξεων στον τομέα της παραγωγικότητας, της απασχόλησης και της ανταγωνιστικότητας,- το ρόλο και την αποτελεσματικότητα του δημόσιου τομέα και τη μακροπρόθεσμη βιωσιμότητα των δημόσιων οικονομικών,- τις ευρύτερες επιπτώσεις συγκεκριμένων πολιτικών στην οικονομία, όπως εκείνων που σχετίζονται με το περιβάλλον, την έρευνα και την ανάπτυξη καθώς και την κοινωνική συνοχή.3. Στους προαναφερόμενους τομείς, η επιτροπή, με την επιφύλαξη των άρθρων 114 και 207 της συνθήκης, παρέχει στήριξη στις εργασίες του Συμβουλίου, ιδίως κατά την κατάρτιση των γενικών προσανατολισμών οικονομικών πολιτικών και συμβάλλει στη διαδικασία της πολυμερούς εποπτείας που αναφέρεται στο άρθρο 99 παράγραφος 3 της συνθήκης. Στα πλαίσια αυτά, η επιτροπή προβαίνει σε τακτική ανά χώρα επισκόπηση, η οποία επικεντρώνεται ιδίως στις διαρθρωτικές μεταρρυθμίσεις στα κράτη μέλη.4. Με την επιφύλαξη των άρθρων 130 και 207 της συνθήκης, η επιτροπή συμβάλλει στις εργασίες του Συμβουλίου, δυνάμει του τίτλου περί απασχόλησης της συνθήκης.5. Η επιτροπή επικουρεί την οικονομική και δημοσιονομική επιτροπή, ιδίως στην κατάρτιση εκθέσεων όσον αφορά τις βραχυπρόθεσμες και μεσοπρόθεσμες μακροοικονομικές εξελίξεις στα κράτη μέλη και την Κοινότητα, παρέχοντας αναλύσεις και γνώμες κυρίως για θέματα μεθοδολογίας σχετικά με την αλληλεπίδραση μεταξύ διαρθρωτικών και μακροοικονομικών πολιτικών και για τις μισθολογικές εξελίξεις στα κράτη μέλη και την Κοινότητα.6. Η επιτροπή παρέχει το πλαίσιο εντός του οποίου διεξάγεται, σε τεχνικό επίπεδο, ο μακροοικονομικός διάλογος στον οποίο συμμετέχουν εκπρόσωποι της επιτροπής (συμπεριλαμβανομένης της Ευρωπαϊκής Κεντρικής Τράπεζας), της οικονομικής και δημοσιονομικής επιτροπής, της επιτροπής απασχόλησης, της Επιτροπής και των κοινωνικών εταίρων.7. Η Επιτροπή ζητά τη γνώμη της επιτροπής όσον αφορά την κατ' ανώτατο όριο αύξηση των μη υποχρεωτικών δαπανών του γενικού προϋπολογισμού της Ευρωπαϊκής Ένωσης, όπως προβλέπεται από το άρθρο 272 της συνθήκης.Άρθρο 2Η επιτροπή διατυπώνει γνώμες, μετά από αίτηση του Συμβουλίου, της Επιτροπής, της οικονομικής και δημοσιονομικής επιτροπής, ή με δική της πρωτοβουλία.Άρθρο 3Κατά την εκπλήρωση των καθηκόντων της, η επιτροπή εργάζεται σε στενή συνεννόηση με την οικονομική και δημοσιονομική επιτροπή για την υποβολή εκθέσεων στο Συμβούλιο. Η επιτροπή, συμμετέχοντας στην προετοιμασία των γενικών προσανατολισμών οικονομικής πολιτικής, υποβάλλει έκθεση στην οικονομική και δημοσιονομική επιτροπή. Συντονίζει τις εργασίες της με την επιτροπή απασχόλησης και άλλες επιτροπές ή ομάδες εργασίας κατά την προετοιμασία των εργασιών του Συμβουλίου στους τομείς όπου αυτές οι επιτροπές ή ομάδες εργασίας είναι αρμόδιες.ΜΕΡΟΣ ΙΙΣΥΝΘΕΣΗΆρθρο 41. Κάθε κράτος μέλος, η Επιτροπή και η Ευρωπαϊκή Κεντρική Τράπεζα διορίζουν από τέσσερα μέλη στην επιτροπή.2. Τα μέλη της επιτροπής επιλέγονται μεταξύ ανωτέρων υπαλλήλων που διαθέτουν εξέχουσες ικανότητες στον τομέα της διαμόρφωσης της οικονομικής και διαρθρωτικής πολιτικής.Άρθρο 5Τα μέλη της επιτροπής καθοδηγούνται, κατά την εκτέλεση των καθηκόντων τους, από το γενικό συμφέρον της Κοινότητας.ΜΕΡΟΣ ΙΙΙΠΡΟΕΔΡΟΣ ΚΑΙ ΓΡΑΜΜΑΤΕΙΑΆρθρο 61. Η επιτροπή εκλέγει μεταξύ των μελών της, με πλειοψηφία των μελών της, τον πρόεδρό της και μέχρι τρεις αντιπροέδρους για περίοδο δύο ετών. Κατά κανόνα, η διετής αυτή θητεία δεν ανανεώνεται.2. Ο/Η πρόεδρος μεταβιβάζει το δικαίωμα ψήφου του/της σε άλλο μέλος της αντιπροσωπείας του/της.Άρθρο 7Σε περίπτωση κωλύματος άσκησης των καθηκόντων του/της, ο/η πρόεδρος αντικαθίσταται από αντιπρόεδρο της επιτροπής.Άρθρο 81. Η επιτροπή επικουρείται από γραμματεία της οποίας προΐσταται γραμματέας. Ο/Η γραμματέας και το προσωπικό της γραμματείας το οποίο απαιτείται για την εκτέλεση του έργου της, παρέχονται από την Επιτροπή. Ο/Η γραμματέας διορίζεται από την Επιτροπή μετά από διαβούλευση με την επιτροπή. Ο/Η γραμματέας και το προσωπικό του/της ενεργούν βάσει οδηγιών της επιτροπής κατά την εκτέλεση των έναντι αυτής καθηκόντων τους.2. Οι δαπάνες της επιτροπής περιλαμβάνονται στις δημοσιονομικές προβλέψεις της Επιτροπής.ΜΕΡΟΣ IVΔΙΑΔΙΚΑΣΙΑΆρθρο 9Οι γνώμες ή οι εκθέσεις θεσπίζονται με πλειοψηφία των μελών, στις περιπτώσεις που έχει ζητηθεί ψηφοφορία. Κάθε μέλος διαθέτει μία ψήφο. Ωστόσο, όταν δίνεται συμβουλή ή γνώμη για θέματα επί των οποίων ενδέχεται να λάβει αργότερα απόφαση το Συμβούλιο, τα μέλη που προέρχονται από τις κεντρικές τράπεζες και την Επιτροπή μπορούν να συμμετέχουν πλήρως στις συζητήσεις, αλλά δεν συμμετέχουν στη ψηφοφορία. Η επιτροπή δίνει επίσης αναφορά για τις μειοψηφούσες ή διαφωνούσες γνώμες που διατυπώνονται κατά τις συζητήσεις.Άρθρο 10Κατά κανόνα, μόνον τα μέλη μπορούν να λαμβάνουν το λόγο κατά τις συνεδριάσεις της επιτροπής. Σε έκτακτες περιπτώσεις, ο/η πρόεδρος είναι δυνατόν να συμφωνήσει για εναλλακτικές ρυθμίσεις.Άρθρο 11Η επιτροπή δύναται να αναθέτει τη μελέτη συγκεκριμένων θεμάτων σε υποεπιτροπές ή ομάδες εργασίας. Η προεδρία των ομάδων και υποεπιτροπών αυτών ασκείται από μέλος της επιτροπής, το οποίο διορίζεται από αυτήν.Άρθρο 12Η επιτροπή, οι υποεπιτροπές ή οι ομάδες εργασίας μπορούν να ζητούν τη συνδρομή εμπειρογνωμόνων.Άρθρο 13Η επιτροπή συγκαλείται από τον/την πρόεδρο μετά από δική του/της πρωτοβουλία ή εάν το ζητήσουν το Συμβούλιο, η Επιτροπή ή τουλάχιστον πέντε μέλη.Άρθρο 141. Κατά κανόνα, ο/η πρόεδρος εκπροσωπεί την επιτροπή. Ειδικότερα, ο/η πρόεδρος εφόσον εξουσιοδοτηθεί από την επιτροπή, δύναται να αναφέρεται σε συζητήσεις και να προβαίνει σε προφορικές παρατηρήσεις για γνώμες ή εκθέσεις που εκπονεί η επιτροπή.2. Ο/Η πρόεδρος της Επιτροπής είναι αρμόδιος(-α) για τη διατήρηση των σχέσεων της επιτροπής με το Ευρωπαϊκό Κοινοβούλιο, το οποίο πρέπει να τηρείται ενήμερο των εργασιών της, όπως ενδείκνυται.Άρθρο 151. Οι εργασίες της επιτροπής είναι εμπιστευτικές, εκτός εάν αποφασισθεί άλλως. Το ίδιο ισχύει και για τις εργασίες των υποεπιτροπών της ή των ομάδων εργασίας.2. Οι εκθέσεις ή οι γνώμες που εκπονεί η επιτροπή δημοσιοποιούνται μετά τη διαβίβασή τους στον αποστολέα εκτός εάν υπάρχουν υπερισχύοντες λόγοι για να κρατηθούν εμπιστευτικές.Άρθρο 16Η επιτροπή καταρτίζει τον κανονισμό λειτουργίας της.

Summary:
Η Επιτροπή Οικονομικής Πολιτικής της ΕΕ
Η Επιτροπή Οικονομικής Πολιτικής της ΕΕ
ΣΥΝΟΨΗ ΤΟΥ ΑΚΟΛΟΥΘΟΥ ΕΓΓΡΑΦΟΥ:
Απόφαση 2000/604/EΚ του Συμβουλίου — η σύνθεση και το καταστατικό της Επιτροπής Οικονομικής Πολιτικής
ΤΙ ΠΡΟΒΛΕΠΕΙ Η ΑΠΟΦΑΣΗ;
Επιβεβαιώνει τα καθήκοντα, τη σύνθεση, την οργάνωση και τη λειτουργία της Επιτροπής Οικονομικής Πολιτικής της Ευρωπαϊκής Ένωσης (ΕΕ), μιας επιτροπής που συστάθηκε αρχικά το 1974.
Αυτή η απόφαση ελήφθη αφού η ΕΕ είχε προχωρήσει στο τελικό στάδιο της οικονομικής και νομισματικής ένωσης (ΟΝΕ) όταν οι συναλλαγματικές ισοτιμίες καθορίστηκαν αμετάκλητα και το ενιαίο νόμισμα, το ευρώ, άρχισε να χρησιμοποιείται στις αγορές συναλλάγματος και στις ηλεκτρονικές πληρωμές.
Στη συνέχεια, τροποποιήθηκε το 2003 για να ληφθεί υπόψη η διεύρυνση της ΕΕ του 2004.
ΒΑΣΙΚΑ ΣΗΜΕΙΑ
              
Τα καθήκοντα της επιτροπής
Η επιτροπή συστάθηκε με σκοπό:
να συμβάλλει στις εργασίες του Συμβουλίου (και πιο συγκεκριμένα στις εργασίες των υπουργών οικονομικών και δημοσιονομικών υποθέσεων της ΕΕ — Ecofin) για τον συντονισμό των οικονομικών πολιτικών και προϋπολογισμών της ΕΕ και των χωρών της ΕΕ·
να συμβουλεύει την Ευρωπαϊκή Επιτροπή·
να προετοιμάζει μέρος των εργασιών της Ευρωομάδας.
Η επιτροπή:
διενεργεί οικονομικές αναλύσεις·
εκδίδει γνωμοδοτήσεις για τις μεθοδολογίες·
ηγείται της προετοιμασίας των εργασιών του Συμβουλίου για το Ευρωπαϊκό Εξάμηνο, συμπεριλαμβανομένης της διαμόρφωσης συστάσεων πολιτικής στις χώρες της ΕΕ με βάση τα σχέδια της Επιτροπής·
διατυπώνει συστάσεις πολιτικής, όπως οι γενικές κατευθυντήριες γραμμές των οικονομικών πολιτικών που έχουν στόχο την αύξηση των θέσεων εργασίας και τη βελτίωση των προοπτικών ανάπτυξης της ΕΕ·
συμβάλλει στην πολυμερή εποπτεία των εθνικών οικονομικών πολιτικών διενεργώντας τακτικούς ελέγχους των διαρθρωτικών μεταρρυθμίσεων των χωρών της ΕΕ·
παρέχει συμβουλές πολιτικής σχετικά με το μέρος του επενδυτικού σχεδίου για την Ευρώπη που αφορά στην άρση των κανονιστικών φραγμών στις επενδύσεις τόσο σε εθνικό επίπεδο όσο και σε επίπεδο ΕΕ.
Συγκεκριμένα, η επιτροπή επικεντρώνεται στα εξής:
στη λειτουργία της αγοράς αγαθών, της κεφαλαιαγοράς και των αγορών υπηρεσιών και εργασίας, συμπεριλαμβανομένων των μισθολογικών εξελίξεων και των εξελίξεων στον τομέα της παραγωγικότητας, της απασχόλησης και της ανταγωνιστικότητας·
στον ρόλο και στην αποτελεσματικότητα του δημόσιου τομέα, καθώς και στη μακροπρόθεσμη βιωσιμότητα των δημόσιων οικονομικών·
στις ευρύτερες επιπτώσεις συγκεκριμένων πολιτικών στην οικονομία, όπως των πολιτικών που σχετίζονται με το περιβάλλον, την έρευνα και την ανάπτυξη καθώς και την κοινωνική συνοχή.
Η επιτροπή επικουρεί τις εργασίες της οικονομικής και δημοσιονομικής επιτροπής. Αυτό περιλαμβάνει, μεταξύ άλλων, την παρακολούθηση των βραχυπρόθεσμων και μεσοπρόθεσμων μακροοικονομικών εξελίξεων τόσο σε επίπεδο ΕΕ όσο και σε εθνικό επίπεδο. Παρέχει αναλύσεις και γνώμες σχετικά με την αλληλεπίδραση μεταξύ διαρθρωτικών και μακροοικονομικών πολιτικών και για τις μισθολογικές εξελίξεις.
Επίσης, λειτουργεί ως φόρουμ για τεχνικές μακροοικονομικές συζητήσεις με την Ευρωπαϊκή Κεντρική Τράπεζα (ΕΚΤ) , την οικονομική και δημοσιονομική επιτροπή, την Επιτροπή Απασχόλησης, την Ευρωπαϊκή Επιτροπή και τους κοινωνικούς εταίρους.
Σύνθεση και λειτουργία
Υπάρχουν δύο αντιπρόσωποι ανά χώρα της ΕΕ, καθώς και δύο από την Επιτροπή και δύο από την ΕΚΤ.
Όταν αυτή η επιτροπή συνέρχεται στη μορφή της Ευρωομάδας, συμπεριλαμβάνει αντιπροσώπους από την Επιτροπή, την ΕΚΤ και από τις χώρες που έχουν ως επίσημο νόμισμα το ευρώ.
Ένας πρόεδρος εκλέγεται κάθε δύο χρόνια και μια γραμματεία επικουρεί τις εργασίες της επιτροπής.
Οι συνεδριάσεις είναι εμπιστευτικές, αλλά οι εκθέσεις και οι γνώμες δημοσιοποιούνται συνήθως κανονικά.
Όταν οι γνώμες ή οι εκθέσεις της επιτροπής υπόκεινται σε ψηφοφορία, πρέπει να εγκρίνονται από την πλειοψηφία των μελών. Η επιτροπή πρέπει να δίνει επίσης αναφορά για τις μειοψηφούσες ή διαφωνούσες γνώμες που διατυπώνονται κατά τις συζητήσεις της.
Στην περίπτωση που οι εκθέσεις αφορούν ζητήματα για τα οποία θα λάβει στη συνέχεια σχετικές αποφάσεις το Συμβούλιο, τα μέλη της επιτροπής από τις κεντρικές τράπεζες και την Ευρωπαϊκή Επιτροπή δεν λαμβάνουν μέρος στην ψηφοφορία.
Η επιτροπή έχει συγκροτήσει διάφορες ομάδες εργασίας οι οποίες εξετάζουν συγκεκριμένα ζητήματα:
γήρανση πληθυσμών και βιωσιμότητα,
μεθοδολογία αξιολόγησης των διαρθρωτικών μεταρρυθμίσεων,
παραγωγικά κενά και
ενέργεια και κλιματική αλλαγή.
ΑΠΟ ΠΟΤΕ ΕΦΑΡΜΟΖΕΤΑΙ Η ΑΠΟΦΑΣΗ;
              
Εφαρμόζεται από τις 12 Οκτωβρίου 2000.
ΠΛΑΙΣΙΟ
              
Για περισσότερες πληροφορίες, ανατρέξτε στη σελίδα:
«Σχετικά με την ΕΟΠ» στον δικτυακό τόπο Europa.
ΚΥΡΙΑ ΠΡΑΞΗ
            
Απόφαση 2000/604/EΚ του Συμβουλίου, της 29ης Σεπτεμβρίου 2000, σχετικά με τη σύνθεση και το καταστατικό της Επιτροπής Οικονομικής Πολιτικής (ΕΕ L 257 της 11.10.2000, σ. 28–31)
Διαδοχικές τροποποιήσεις της απόφασης 2000/604/ΕΚ έχουν ενσωματωθεί στο πρωτότυπο κείμενο. Αυτή η ενοποιημένη έκδοση έχει μόνο αξία τεκμηρίωσης
τελευταία ενημέρωση 11.04.2017